CELEX: 32014D0288
Language: lt
Date: 2014-05-12 00:00:00
Title: 2014/288/ES: 2014 m. gegužės 12 d. Komisijos įgyvendinimo sprendimas, kuriuo nustatomi standartiniai tam tikrų gyvūnų ligų ir zoonozių likvidavimo, kontrolės ir stebėsenos nacionalinių programų, kurias bendrai finansuoja Sąjunga, vykdymo ataskaitų rengimo reikalavimai ir panaikinamas Sprendimas 2008/940/EB (pranešta dokumentu Nr. C(2014) 2976)

17.5.2014   
            
            
               LT
            
            
               Europos Sąjungos oficialusis leidinys
            
            
               L 147/88
            
         KOMISIJOS ĮGYVENDINIMO SPRENDIMAS
   2014 m. gegužės 12 d.
   kuriuo nustatomi standartiniai tam tikrų gyvūnų ligų ir zoonozių likvidavimo, kontrolės ir stebėsenos nacionalinių programų, kurias bendrai finansuoja Sąjunga, vykdymo ataskaitų rengimo reikalavimai ir panaikinamas Sprendimas 2008/940/EB
   
      
         (pranešta dokumentu Nr. C(2014) 2976)
      
   
   
      (2014/288/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje (1), ypač į jo 27 straipsnio 10 dalį,
   kadangi:
   
               (1)
            
            
               Sprendime 2009/470/EB nustatytos Sąjungos finansinio įnašo gyvūnų ligų ir zoonozių likvidavimo, kontrolės ir stebėsenos programoms teikimą reglamentuojančios procedūros;
            
         
               (2)
            
            
               Be to, Sprendimo 2009/470/EEB 27 straipsnio 1 dalyje nustatyta, kad siekiant valstybėms narėms atlyginti šio sprendimo priede išvardytų gyvūnų ligų ir zoonozių likvidavimo, kontrolės ir stebėsenos nacionalinių programų finansavimo išlaidas, nustatoma Sąjungos finansinė priemonė.
            
         
               (3)
            
            
               Sprendimo 2009/470/EB 27 straipsnio 7 dalyje nustatyta, kad valstybės narės turi pateikti tarpinę kiekvienos patvirtintos programos techninę ir finansinę ataskaitas, o ne vėliau kaip iki kiekvienų metų balandžio 30 d. – išsamią metinę techninę ataskaitą, įskaitant pasiektų rezultatų vertinimą ir išsamią ankstesnių metų patirtų išlaidų ataskaitą;
            
         
               (4)
            
            
               Komisijos sprendime 2008/940/EB (2) nustatyta informacija, kurią valstybės narės, vykdančios dėl bendro Sąjungos finansavimo patvirtintas tam tikrų gyvūnų ligų likvidavimo, stebėsenos ir kontrolės programas, turi teikti kartu su tarpinėmis ir galutinėmis techninėmis ir finansinėmis ataskaitomis;
            
         
               (5)
            
            
               Nuo tada, kai buvo priimtas Sprendimas 2008/940/EB, ir atsižvelgiant į poreikį paprastinti susijusius su programomis reikalavimus ir procedūras, padaryti pakeitimai dėl priemonių, tinkamų finansuoti iš Sąjungos finansinio įnašo lėšų, ir kompensacijos skaičiavimo metodo, kaip nustatyta finansavimo sprendimuose, kuriais patvirtinamos programos kiekvienais kalendoriniais metais;
            
         
               (6)
            
            
               be to, siekiant toliau tobulinti ataskaitų teikimo, jų tvarkymo ir vertinimo procesą, taip pat stebėti per metus padarytą pažangą, valstybių narių tarpinės ir galutinės programų įgyvendinimo ataskaitos nuo 2015 m. liepos 1 d. turėtų būti teikiamos internetu naudojant Komisijos šiam tikslui sukurtus elektroninius šablonus. Todėl tų ataskaitų struktūra turėtų būti pritaikyta prie elektroninio duomenų teikimo ir tvarkymo;
            
         
               (7)
            
            
               todėl valstybių narių paraiškų dėl tam tikrų gyvūnų ligų ir zoonozių likvidavimo, kontrolės ir stebėsenos nacionalinių programų Sąjungos finansavimo teikimo standartiniai reikalavimai turėtų būti iš dalies pakeisti, suderinti su atitinkamuose Sąjungos teisės aktuose padarytais pakeitimais ir pritaikyti prie duomenų teikimo internetu sistemos;
            
         
               (8)
            
            
               kiekvienų metų antrąjį pusmetį Komisija valstybių narių prašo pateikti atnaujintą informaciją apie lėšų naudojimą reikalavimus atitinkančioms priemonėms finansuoti pagal jų programas nuo metų pradžios ir visiems metams reikiamo viso biudžeto įverčius. Remdamasi šia informacija ir siekdama pagerinti turimų lėšų naudojimą Komisija kiekvienais metais parengia sprendimą, kuriuo iš dalies keičiamas sprendimas dėl finansavimo tais metais, kad programų, kurių vykdymui pradinių joms skirtų lėšų nėra planuojama panaudoti, lėšos būtų perskirtos programoms, dėl kurių pranešta, kad jų vykdymui reikia papildomų lėšų;
            
         
               (9)
            
            
               siekiant optimizuoti programų lėšų perskirstymo veiksmingumą tikslinga, kad valstybės narės taip pat pateiktų kiekybinę informaciją apie jau atliktą ir planuojamą veiklą ir veiklos vieneto sąnaudų duomenis. Be to, siekiant mažinti administracinę naštą, informacija lėšų perskirstymui turėtų būti pateikiama kartu su tarpinėmis ataskaitomis;
            
         
               (10)
            
            
               todėl tikslinga panaikinti Sprendimą 2008/940/EB ir jį pakeisti šiuo sprendimu;
            
         
               (11)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Valstybės narės, vadovaudamosi šiuo sprendimu, teikia tarpines ir galutines patvirtintų programų vykdymo ataskaitas pagal Sprendimo 2009/470/EB 27 straipsnį.
   2 straipsnis
   Šiame sprendime vartojamų terminų apibrėžtys:
   
               a)
            
            
               tarpinės ataskaitos – tarpinės techninė (3) ir finansinė vykdomos programos įgyvendinimo ataskaitos, kurios turi būti teikiamos Komisijai pagal Sprendimo 2009/470/EEB 27 straipsnio 7 dalies a punktą;
            
         
               b)
            
            
               galutinės ataskaitos – tai išsamios techninė ir finansinė vienerių praėjusių kiekvienos patvirtintos programos įgyvendinimo metinės ataskaitos, kurios ne vėliau kaip iki kiekvienų metų balandžio 30 d. turi būti teikiamos Komisijai, kaip nustatyta Sprendimo 2009/470/EB 27 straipsnio 7 dalies b punkte;
            
         
               c)
            
            
               mokėjimo paraiškos – su valstybės narės patirtomis išlaidomis susijusios mokėjimo paraiškos, kurios turi būti pateiktos Komisijai, kaip nustatyta Sprendimo 2009/470/EB 27 straipsnio 8 dalyje.
            
         3 straipsnis
   1.   Pagal Sprendimo 2009/470/EB 27 straipsnio 5 dalį patvirtintų Sąjungos bendrai finansuojamų vykdomų programų tarpinės ataskaitos Komisijai turi būti teikiamos ne vėliau kaip iki kiekvienų metų rugpjūčio 31 d.
   2.   Tarpinėse ataskaitose pateikiama visa susijusi informacija pagal I priedą.
   4 straipsnis
   Galutinėse ataskaitose ir mokėjimo paraiškose pateikiama visa susijusi informacija pagal II priedą, taip pat:
   
               a)
            
            
               techninė informacija pagal:
               
                           i)
                        
                        
                           III priedo dėl galvijų tuberkuliozės, galvijų brucelioze, avių ir ožkų brucelioze, mėlynojo liežuvio liga endeminėse ar didelės rizikos zonose, juodligę, užkrečiamosios galvijų pleuropneumonijos, echinokokozę, trichineliozę ir verotoksiną gaminančios E. coli,
                        
                     
                           ii)
                        
                        
                           IV priedą dėl salmoneliozės (zoonozes sukeliančios Salmonella),
                        
                     
                           iii)
                        
                        
                           V priedą dėl afrikinio kiaulių maro, vezikulinės kiaulių ligos, klasikinio kiaulių maro,
                        
                     
                           iv)
                        
                        
                           VI priedą dėl pasiutligės,
                        
                     
                           v)
                        
                        
                           VII priedą dėl užkrečiamųjų spongiforminių encefalopatijų (USE),
                        
                     
                           vi)
                        
                        
                           VIII priedą dėl paukščių gripo,
                        
                     
                           vii)
                        
                        
                           IX priedą dėl infekcinės hematopoetinės nekrozės (IHN), infekcinės lašišų anemijos (ILA), virusinės hemoraginės septicemijos (VHS), Koi herpes viruso infekcijos (KHV), bonamiozės (Bonamia ostreae), marteiliozės (Marteilia refringens) ir vėžiagyvių baltmės (vitiligo);
                        
                     
         
               b)
            
            
               informacija apie šią veiklą ir išlaidas pagal X priedo I dalį ir pasirašyta deklaracija dėl kiekvienos programos pagal X priedo II dalį.
            
         5 straipsnis
   1.   Nuo 2015 m. liepos 1 d. 3 straipsnyje numatytos tarpinės ataskaitos ir 4 straipsnyje numatytos galutinės ataskaitos ir mokėjimo paraiškos valstybių narių teikiamos internetu naudojant Komisijos parengtus atitinkamus standartinius elektroninius šablonus, išskyrus programas, susijusias su 4 straipsnio a punkto vii papunktyje nurodytomis ligomis.
   2.   Be 1 dalyje nustatytų reikalavimų, Komisijai turi būti pateikta 4 straipsnio b punkte nurodytos galutinės ataskaitos ir mokėjimo paraiškos dalies pasirašyta versija.
   6 straipsnis
   Sprendimas 2008/940/EB panaikinamas.
   7 straipsnis
   Nepažeidžiant 5 straipsnio, šis sprendimas taikomas gyvūnų ligų likvidavimo, kontrolės ir stebėsenos programoms, planuojamoms įgyvendinti nuo 2015 m. sausio 1 d.
   8 straipsnis
   Šis sprendimas skirtas valstybėms narėms.
   
      Priimta Briuselyje 2014 m. gegužės 12 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 155, 2009 6 18, p. 30.
   
      (2)  2008 m. spalio 21 d. Komisijos sprendimas 2008/940/EB kuriuo nustatomi standartiniai kai kurių gyvūnų ligų ir zoonozių likvidavimo, kontrolės ir stebėsenos nacionalinių programų, kurias bendrai finansuoja Bendrija, ataskaitų rengimo reikalavimai (OL L 335, 2008 2 13, p. 61).
   
      (3)  Iki 2015 m. reikia pateikti tik tarpinę finansinę ataskaitą.
   
      I PRIEDAS
      Tarpinių ataskaitų reikalavimai
      
         
   
   
      II PRIEDAS
      Galutinių ataskaitų ir mokėjimo paraiškų reikalavimai
      
         
   
   
      III PRIEDAS
      Galutinė techninė atrajotojų ligų programų ataskaita
      
         
      
         
      
         
      
         
      
         
   
   
      IV PRIEDAS
      Zoonozes sukeliančių Salmonella programų techninė ataskaita
      
         
      
         
   
   
      V PRIEDAS
      Galutinė techninė kiaulių ligų programų ataskaita
      
         
      
         
   
   
      VI PRIEDAS
      Galutinė techninė pasiutligės programų ataskaita
      
         
      
         
   
   
      VII PRIEDAS
      Galutinė techninė stebėsenos ir likvidavimo programų ataskaita
      
         
      
         
      
         
   
   
      VIII PRIEDAS
      Galutinė techninė paukščių gripo priežiūros programų ataskaita
      
         
   
   
      IX PRIEDAS
      Žuvų ligų programų ataskaita
      
         
      
         
   
   
      X PRIEDAS
      
         I DALIS
      
      
         Veiklos ir išlaidų ataskaita
      
      
         
      
         
      
         
      
         II DALIS
      
      
         Pasirašyta deklaracija, pateikiama kartu su galutine ataskaita ir (arba) mokėjimo paraiška
      
      Valstybė narė:
      Programa:
      Įgyvendinimo metai:
      
         Patvirtiname, kad
      
      
                  —
               
               
                  
                     informacija, pateikta galutinėje ataskaitoje ir mokėjimo paraiškoje, yra išsami, patikima ir teisinga, kad deklaruota veikla buvo faktiškai įvykdyta ir kad deklaruotos išlaidos yra tiksliai užfiksuotos apskaitoje ir atitinka Sprendimo …/Reglamento (EB) Nr. ……. nuostatas (nurodyti konkretų sprendimą dėl finansavimo); ….
                  
               
            
                  —
               
               
                  
                     visus su veikla ir išlaidomis susijusius dokumentus, visų pirma pagrindžiančius kompensacijų už gyvūnus dydį, galima patikrinti;
                  
               
            
                  —
               
               
                  
                     programa buvo įgyvendinta pagal atitinkamas Sąjungos teisės nuostatas, įskaitant taisykles dėl konkurencijos, viešųjų sutarčių sudarymo ir valstybės pagalbos;
                  
               
            
                  —
               
               
                  
                     šiai programai vykdyti nebuvo prašoma skirti kitos Sąjungos paramos ir visos šios programos veiksmus vykdant gautos pajamos deklaruojamos Komisijai,
                  
               
            
                  —
               
               
                  
                     taikomos kontrolės procedūros, visų pirma skirtos patikrinti deklaruojamų veiklos kiekybinių parametrų ir išlaidų sumų tikslumą, siekiant išvengti pažeidimų, juos nustatyti ir ištaisyti.
                  
               
            
         (data)
      
      
         Direktoriaus pareigas einančio asmens pavardė ir parašas